Sant-Widel-Skovrid

Sant-Widel-Skovrid (Saint-Viaud e galleg) a zo ur gumun a Vreizh, e Kanton Sant-Brewenn, e Liger-Atlantel, e Bro-Raez, er c'hreisteiz d'al Liger.
 Douaroniezh 
 Anv 

 Erwan Vallerie (1995) ː Scobrit, 839; Sanctum Vitalem, 1287; Saint Vial, 1709; 

 Ardamezioù 
En aour e groaz en sabel karget gant ur gordennig Sant-Vital en argant.

Aozer ː Ao. Ferrand. 1946.

 Istor 
 Dispac'h Gall 
 Krouet e voe kumun Sant-Widel-Skovrid e 1790 diwar ar barrez katolik. Lakaet e voe e Kanton Frozieg hag e Bann Pembo. E 1800 e voe lakaet en Arondisamant Pembo. Lakaet e voe e Kanton Sant-Pêr-Raez e 1801Cassini - EHESS - Fichenn kumun Sant-Widel-Skovrid.

 Brezel-bed kentañ 
 Mervel a reas 73 gwaz ag ar gumun abalamour d'ar brezel, da lavaret eo 4,87% eus he foblañs e 1911Les soldats de Loire Inférieure - Monumant ar re varv hag ur blakenn en iliz katolik. Daouzek gwaz ouzhpenn a zo bet kavet gant Bodad-labour Istor ha Gladouest-france.fr.
 Kemm Arondisamant 
 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.
 Eil Brezel-bed 
 Mervel a reas unnek den ag ar gumun hervez monumant ar re varvMemorial Genweb.
 Lazhet e voe seizh gwaz (c’hwec’h ezel eus ar Rezistañs hag un den nann-soudard) pa darzhas ur mirlec’h dafar alaman er gumunMemorial Genweb.
 D'an 21 a viz Kerzu 1941 e kouezhas ur c'harr-nij (Hudson V marilhet AM837 ha kodet VX-N) eus aerlu ar Rouantelezh-Unanet (Royal Air Force) e La Bretesche e Sant-Widel-Skovrid; mervel a reas e bevar nijour, douaret e voent e bered "Pont du Cens" en NaonedPertes RAF.

 Lakaet e voe ar gumun e Kanton Sant-Brewenn pa voe diskaret Kanton Sant-Pêr-Raez e 2014Décret n° 2014-243 du 25 février 2014 portant délimitation des cantons dans le département de la Loire-Atlantique.
 Brezhoneg 
 Monumantoù ha traoù heverk 

 Peulvan La Tuterie.

 Kastell Le Plessis-Mareil.
 Monumant ar re varv er vered, luc’hskeudennMemorial Genweb.
 Monumant ar re varv e-tal ar maerdi, luc’hskeudennMemorial Genweb.
 Plakennoù ar re varv en iliz katolik Memorial Genweb.
 Emdroadur ar boblañs abaoe 1962 

 Melestradurezh 
 Tud 

 Pierre Moisan de la Corbinaye, sealouer ouzh Kambr ar C'hontoù Breizh e 1694
 Pierre Moisan de la Corbinaye, mestr ouzh Kambr ar C'hontoù Breizh e 1736

 Ardamezeg ar familhoù 
80pxBataille
Aotrounez les Bretesches

Dougen a ra teir c'hregilhenn leinet gant un drailhenn a deir pastell (siell 1404) (livioù disanvet)80pxde Beauchesne

Aotrounez la Rembaudière

En gul e groaz en aour80pxde Beaulieu

Aotrounez Plessis-Marie

Dougen a ra ur gebrenn heuliet gant teir steredenn (livioù disanvet)80pxBertrand
Aotrounez Plessis-Bargan

En gortoz80pxde Carné

Aotrounez Plessix-Mareil

En aour e ziv dreustell en gul80pxMoisan
Aotrounez la Corbinaye

En glazur e gebrenn en aour, heuliet ouzh kab gant div greskenn en argant, hag ouzh beg gant ur c'houlm ivez en argant

 Gevelliñ 
 Levrlennadur 
 Liammoù diavaez 

 Sant-Widel-Skovrid war lec'hienn Geobreizh
 Daveoù ha notennoù 

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed